เงิบบาทเปิด 35.18/20 คาดวันนี้แกว่งแคบ จับตาผลประชุม BoE ครั้งแรกหลัง Brexit
เงิบบาทเปิด 35.18/20 คาดวันนี้แกว่งแคบ จับตาผลประชุม BoE ครั้งแรกหลัง Brexit
13 ก.ค. 2559

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 35.18/20 บาท/ดอลลาร์ จากช่วงเย็นวานนี้ที่ปิดตลาดที่ระดับ 35.12 บาท/ดอลลาร์
โดยคาดว่าวันนี้เงินบาทจะแกว่งอยู่ในกรอบแคบๆ เนื่องจากยังไม่มีปัจจัยสำคัญที่จะมีผลต่อการเคลื่อนไหวของค่าเงินบาทมากนัก แต่ต้องติดตามวันพรุ่งนี้ที่จะมีการประชุมของธนาคารกลางอังกฤษ (BoE) เป็นครั้งแรก หลังจากที่อังกฤษลงประชามติออกจากการเป็นสมาชิกสหภาพยุโรป (Brexit) ขณะที่นักบริหารเงิน คาดว่าวันนี้เงินบาทจะเคลื่อนไหวอยู่ในกรอบ 35.15 – 35.25 บาท/ดอลลาร์